Abdullah I dari Jordan itu apa sih? Jelaskan dalam bahasa melayu ya

Abdullah I bin al-Hussein, Raja Jordan [‘Abd Allāh ibn al-Husayn] (Februari 1882 –  20 Julai 1951) (Arab) عبد الله الأول بن الحسين dilahirkan di Makkah, Empayar Uthmaniyyah, (hari ini di Arab Saudi) adalah anak kedua dari tiga anak lelaki kepada Sherif Hussein bin Ali, Sharif dan Emir dari Makkah dari isteri pertama beliau Abdiyya bint Abdullah (meninggal pada 1886). Beliau mendapat pendidikan di Constantinople (Istanbul), Turki dan Hijaz. Bermula pada tahun 1909 sehingga 1914, Abdullah berkhidmat dalam kerajaan Uthmaniyah, sebagai timbalan bagi Makkah, tetapi bersekutu dengan Britain semasa Perang Dunia I. Antara tahun 1916 hingga 1918, bekerja dengan pemimpin gerila Britain T. E. Lawrence, beliau memainkan peranan penting sebagai arkitek dan perancang bagi Pemberontakkan Besar Arab menentang pemerintahan Uthmaniyah, memimpin serangan gerila di perbatasan.